Sosiaalialan henkilöstön saanti, osaaminen ja työolojen kehittäminen - hankekokonaisuuden 
ohjausryhmä

Asettaminen	
	Sosiaali- ja terveysministeriö on tänään asettanut Sosiaalialan henkilöstön saanti, osaaminen ja työolojen kehittäminen – hankekokonaisuuden ohjausryhmän, jonka tehtävänä on seurata, ohjata ja arvioida hankkeen toteuttamista sekä tehdä ehdotuksia jatkotoimenpiteistä.	

Toimikausi	
	14.3.2005 - 31.12.2007	

Tausta	
	Sosiaalialan henkilöstön saanti, osaaminen ja työolojen kehittäminen – hankekokonaisuus perustuu sosiaalialan tulevaisuuden turvaamiseksi annettuun valtioneuvoston periaatepäätökseen (2.10.2003). Hankekokonaisuuden tarkoituksena on turvata sosiaalialan henkilöstön riittävä määrä ja laatu sekä henkilöstöltä vaadittava riittävä koulutuksen taso ja ammatillinen osaaminen. Lisäksi täsmennetään sosiaalialan eri henkilöstöryhmien työnjakoa ja varmistetaan, että kunnalla on käytettävissä riittävä sosiaalialan asiantuntemus palvelujärjestelmän suunnittelua, päätöksenteon valmistelua ja päätöksentekoa sekä palvelujen arviointia varten.	

Tavoitteet	
	Tavoitteena on turvata sosiaalihuollon asiakkaiden oikeus laadukkaaseen palveluun varmistamalla henkilöstön riittävyys ja hyvä ammatillinen osaaminen. Tavoitteena on lisäksi kehittää sosiaalihuollon henkilöstön tehtävärakennetta asiakkaiden tarpeita ja henkilöstön osaamista vastaavaksi sekä  turvata henkilöstön saanti parantamalla henkilöstön työoloja ja urakehitystä kunnissa ja seutukunnissa.	

Tehtävä	
	Ohjausryhmän tehtävänä on:
1. seurata ja edistää sosiaalihuollon tehtävissä vaadittavia kelpoisuuksia koskevan lain toimeenpanoa;
2. ohjata sosiaalialan henkilöstön täydennyskoulutuksesta, henkilöstön tehtävä- ja ammattirakenteesta  sekä mitoituksesta annettavien valtakunnallisten suositusten laatimista;
3. kehittää kuntien, läänien, sosiaalialan osaamiskeskusten ja opetushallinnon kanssa yhteistyössä sosiaalialan johtamistyötä ja johdon koulutusta;
4. tukea kuntia sosiaalihuollon henkilöstöstrategian ja henkilöstön työolojen kehittämisessä kunnallisen ja alueellisen palvelurakenteen ja työtapojen uudistuessa	

Organisointi	
		Puheenjohtaja Aino-Inkeri Hansson, ylijohtaja, sosiaali- ja terveysministeriö 	
		Jäsenet:	
		Leena Kirmanen, lääninsosiaalitarkastaja, tulosjohtaja, Etelä-Suomen lääninhallitus 	
		Sami Uotinen, neuvotteleva lakimies, Suomen Kuntaliitto 	
		Terttu Pakarinen, henkilöstön erityisasiantuntija, Kunnallinen työmarkkinalaitos 	
		Jouni Nummi, perusturvajohtaja, Kauhajoen kunta 	
		Mirja Saarni, sosiaalipalvelupäällikkö, Tampereen kaupunki 	
		Tero Ristimäki, kehittämispäällikkö, Sosiaalialan korkeakoulutettujen ammattijärjestö Talentia ry 	
		Taina Tuomi, osastopäällikkö, Kunta-alan Ammattiliitto KTV ry 	
		Aino Närkki, elinkeinopoliittinen asiamies, Elinkeinoelämän keskusliitto EK 	
		Tarja Kauppila, johtaja, Itä-Suomen sosiaalialan osaamiskeskus 	
		Unto Ahvensalmi, sosiaaliasiamies, Espoon kaupunki 	
		Juha Pantzar, kehitysjohtaja, Sosiaali- ja terveysturvan keskusliitto ry 	
		Sihteeri Pirjo Sarvimäki, ylitarkastaja, sosiaali- ja terveysministeriö 	
		Sihteeri Hellevi Nokelainen, osastosihteeri, sosiaali- ja terveysministeriö 	
		
	Asioiden valmistelusta ohjausryhmälle vastaavat ohjausryhmän erikseen asettamat ala-työryhmät. Ohjausryhmä voi kuulla asiantuntijoita tarvittaessa.	

Kustannukset ja rahoitus	
	Ohjausryhmän tulee työskennellä virka-aikana ilman eri korvausta. Johtoryhmän työskentelystä aiheutuvat kustannukset maksetaan momentilta 33.01.63.	

	Peruspalveluministeri	Liisa Hyssälä	

	
	Hallitusneuvos	Riitta Kuusisto	

LIITTEET	
	Muistio	

JAKELU	
	Päätöksessä mainitut	

TIEDOKSI	
	Peruspalveluministeri Hyssälä
Sosiaali- ja terveysministeri Mönkäre
Valtiosihteeri Savolainen
Valtiosihteeri
Erityisavustaja Tallavaara
Erityisavustaja Metsämäki
Kansliapäällikkö Lehto
Lääninhallitukset
Sosiaalialan osaamiskeskusneuvottelukunta
Sosiaalityön neuvottelukunta
STM
- hallinto-osasto
- perhe- ja sosiaaliosasto
- terveysosasto
- kirjaamo
- hankerekisteri